open-index/open-wikipedia-markdown huggingface dataset:
דזמונד כהן

ד"ר **דזמונד ורנון "דז" כהן** (באנגלית: **Dr. Desmond Vernon "Des" Cohen**; 6 באוגוסט 1927 - 21 בפברואר 2010), היה שחיין ושחקן כדורמים יהודי-דרום אפריקאי, סגן אלוף המכביה השלישית (1950) במשחה ל-200 מטר חזה. ייצג את דרום אפריקה בשתי אולימפיאדות (כשחיין בלונדון 1948 כשחקן כדורמים בהלסינקי 1952).

## קורות חיים
כהן נולד וגדל ביוהנסבורג, בנם של דוריס וברטרם מוריס כהן.

### 1948
באולימפיאדת לונדון (1948) סיים במקום 30 במשחה ל-200 מטר חזה בתוצאה של 3:03.3 דקות.

### 1950
בתחרויות השחייה של המכביה השלישית שנערכו בבריכת בת גלים בחיפה באוקטובר 1950 זכה כהן במדליית כסף במשחה ל-200 מטר חזה בתוצאה של 2:59.2 דקות, אחרי אהרון קורצמן מארצות הברית שקבע שיא מכביה חדש של 2:44.5 דקות, ולפני מאיר מוזס מישראל שקבע שיא הפועל חדש של 3:02.0 דקות.

### 1952
באולימפיאדת הלסינקי (1952) השתתף בטורניר הכדורמים ונבחרת דרום אפריקה סיימה במקום תשיעי מתוך 21 נבחרות. בשלב המוקדמות, במשחק הראשון נבחרתו הפסידה לבלגיה (6-5) ובמשחק השני נבחרתו ניצחה את מקסיקו (0-4). בשלב הבתים, במשחק הראשון נבחרתו הפסידה לספרד (3-1), במשחק השני היא הפסידה פעם נוספת לבלגיה (4-0) ובמשחק השלישי נבחרתו ניצחה את ברזיל (2-9) וסיימה שלישית בשלב הבתים ולא עלתה לשלב חצי הגמר.  

נפטר ב-21 בפברואר 2010 בגיל 82 בסנטה ברברה, קליפורניה, ארצות הברית.

## קישורים חיצוניים

* Dr Desmond Vernon Cohen, באתר geni, 

## הערות שוליים

קטגוריה:שחייני חזה
קטגוריה:שחיינים אולימפיים יהודים
קטגוריה:שחקני כדורמים יהודים
קטגוריה:שחיינים אולימפיים דרום אפריקאים
קטגוריה:שחיינים באולימפיאדת לונדון (1948)
קטגוריה:משתתפי אולימפיאדת הלסינקי (1952)
קטגוריה:דרום אפריקאים שנולדו ב-1927
קטגוריה:נפטרים ב-2010
הרכבל של סן מרינו

**הרכבל של סן מרינו** (באיטלקית: **Funivia di San Marino**) הוא רכבל "מסילה אווירית" (Aerial tramway) בסן מרינו. הרכבל עובר מהתחנה התחתונה בבורגו מג'ורה אל התחנה העליונה בעיר סן מרינו.

הרכבל הוקם בשנת 1959 וחודש פעמיים, השיפוץ הראשון היה בשנות ה-90 והשני ב-2017, זהו אחד מאמצעי התחבורה המועדפים ביותר להגיע לבירה, במיוחד על ידי תיירים ועובדים. הוא מנוהל על ידי החברה הממלכתית לשירותים ציבוריים .

## נתונים טכניים
* אורך: 338 מ'
* הפרש גובה: 166 מ'
* מהירות: 6 מטר לשנייה
* קיבולת מקסימלית: 50 + 1 אנשים לקרון
* קיבולת מרבית: 1,200 איש לשעה
* כוח משיכה: 180 Kw

## קישורים חיצוניים

## הערות שוליים

קטגוריה:סן מרינו: תחבורה
סן מרינו
סבדקיגיוש

**סבדקיגיוש** (בהונגרית: **Szabadkígyós**) הוא כפר בנפת בקשצ'בה שבמחוז בקש בדרום מזרח הונגריה. 

כמו יישובים רבים באירופה גם בסבדקיגיוש מספר התושבים נמצא בירידה. כך, בשנת 1990 חיו בכפר 3,017 תושבים ובשנת 2021 רק 2,378 תושבים.

האזור כולו מיושב מסביבות המאה ה-14 והיה נטוש כמעט לגמרי בזמן שליטת הטורקים בהונגריה. שמו של הכפר הוזכר כבר בשנת 1378 אבל הכפר עצמו קם ככפר עצמאי בשנת 1950 לאחר שהופרד מהעיר אויקיגיוש הסמוכה.

בכפר נבנתה טירת וונקהיים  בין השנים 1875 ל-1879 ומהווה את אחד מהמבנים המרשימים והעתיקים במחוז בקש.

## קישורים חיצוניים

* 

## הערות שוליים

קטגוריה:הונגריה: כפרים
על גבורה ואהבה

**על גבורה ואהבה** (באנגלית: **A Distant Trumpet**) הוא מערבון אמריקאי משנת 1964 בבימויו של ראול וולש (סרטו האחרון), עם טרוי דונהיו וסוזן פלשט בתפקידים הראשיים.

התסריט מבוסס על הרומן " A Distant Trumpet" של פול הורגן  משנת 1960.

הסרט צולם באריזונה ובניו מקסיקו ויש בו סצנות מרהיבות של קרבות בין פרשים אמריקאים לפרשים אינדיאנים משבט האפאצ'י.

זה סרטם המשותף השני והאחרון של דונהיו ופלשט. הם התאהבו בצילומי "הכל אודות אהבה" (1962) ונישאו. בסרט הזה הם היו בשיא הצלחתם אך הם התגרשו בסיום הצילומים ומכאן החלה הקריירה של דונהיו לדעוך.

## תקציר העלילה
לוטננט שני מאט האזרד (טרוי דונהיו), בוגר טרי של וסט פוינט, נשלח בשנת 1883 למחנה "פורט דליברי" של צבא ארצות הברית בטריטוריית אריזונה.

המפקד במקום הוא לוטננט ראשון תדי מיינוורינג (ויליאם ריינולדס) ואתו נמצאת במקום גם אשתו היפה קיטי (סוזן פלשט) שכבר בפגישה ראשונה שניהם מתרשמים זה מזה.

האזארד מבחין במשמעת הירודה במקום ובחוסר המיומנות של החיילים ומתחיל מיד באימונים ובהטלת עונשים על מפירי ההוראות. הוא מסלק את סילי ג'ונס (קלוד אקינס) שמביא לחיילים עם עגלתו, משקאות חריפים וזונות.

האפאצ'י תוקפים שיירה ובה קיטי. מאט מציל אותה והם נאלצים להסתתר בלילה מהגשם במערה ומגלים אהבה זה לזה. באחת הפעמים מתקיפים האינדיאנים את שיירתו של תדי מיינוורינג והוא נהרג. קיטי הופכת לאלמנה וקשריה עם מאט מתחזקים.

מאט מאורס ללורה (דיאן מקביין) שמגיעה מוושינגטון לפורט דליברי ומוצאת יריבה בדמותה של קיטי. מתחיל מאבק בין שתי הנשים על ליבו של מאט.

למקום מגיע כוח גדול של פרשים בפיקודו של גנרל קווינט (ג'יימס גרגורי) במטרה להכניע את האפאצ'י ולסיים את המלחמה. בהתנגשות של הכוחות עם מאות סוסים נהרגים אינדיאנים רבים בפיקודו של "נשר המלחמה" והם נסוגים למקסיקו.

קווינט רוצה לסיים את המלחמה בדרכי שלום. הוא מטיל על מאט לצאת למקסיקו ביחד עם סייר אינדיאני להיפגש עם נשר המלחמה ולהבטיח לו כי יוכלו לחזור לאזור השמורה שלהם באריזונה. הצעתו מתקבלת אך כשהם חוצים את הנהר לאריזונה, הם נעצרים על ידי מייג'ור מילר שמודיע כי הם יועברו לפלורידה ולא לשמורה שלהם באריזונה. מאט חובט במילר ועוזב את המקום.

כעבור זמן מוזמן מאט ביחד עם הגנרל קווינט לוושינגטון לקבל מידי מזכיר המלחמה את מדליית הכבוד של הקונגרס. לאחר שהוא מקבל את המדליה הוא מוחה על הבגידה באינדיאנים ומחזיר את המדליה וגם הגנרל מודיע על התפטרותו. מזכיר המלחמה מתקשר לנשיא צ'סטר ארתור וגם קווינט משוחח אתו והנשיא נותן פקודה להחזיר את האינדיאנים לשמורה באריזה.

מאט חוזר לפורט דליברי ביחד עם אשתו החדשה קיטי. הוא כעת מפקד המחנה בדרגת מייג'ור וכל החיילים מקיפים את הזוג הצעיר ומצדיעים להם.

## צוות השחקנים

## קישורים חיצוניים

*קדימון לעל גבורה ואהבה, באתר יוטיוב
*סצנת הסיום של על גבורה ואהבה, באתר יוטיוב
*על גבורה ואהבה, באתר TCM
קטגוריה:סרטי 1964
קטגוריה:סרטים אמריקאיים
קטגוריה:סרטים באנגלית
קטגוריה:סרטי האחים וורנר
קטגוריה:מערבונים
קטגוריה:סרטים רומנטיים
קטגוריה:סרטים המבוססים על רומנים אמריקאים
קטגוריה:סרטי ראול וולש
פרנסיסקו סאנס קאבוט

**פרנסיסקו סאנס קאבוט** (בספרדית: **Francisco Sans Cabot**; 9 באפריל 1828 – 5 במאי 1881) היה צייר קטלוני ששימש כמנהל מוזיאון הפראדו בין השנים 1873 ל-1881.

## ביוגרפיה
אביו היה נווט בצי המלכותי הספרדי. הוא למד מ-1850 עד 1855, התחיל בצורפות (בהתאם לרצון משפחתו), אך החליט להמשיך בציור במקום זאת.  בשנה שלאחר מכן, הוא נסע לפריז כדי להמשיך את לימודיו אצל תומאס קוטיר והוראס ורנה.  בשנת 1858, הוא זכה במדליה בתערוכה ברומא על דמותו של פרנסיסקו דה קוודו כשהוא רואה את מרטין לותר בגיהנום. לאחר מכן, החליט להתמחות בציור סצנות היסטוריות. ב-1865, הוא חזר לספרד והוזמן על ידי סוכנות ממשלתית לצייר את הגנרל חואן פרים בקרב במהלך המלחמה הספרדית-מרוקאית. 

לאחר הפלת המלכה איזבל השנייה, הוא חזר לז'ירונה. עם זאת, זמן קצר לאחר ייסוד הרפובליקה הספרדית הראשונה, הוא מונה למנהל מוזיאון הפראדו, במקומו של אנטוניו גיסברט, שהתפטר בגלל התנגדותו לממשלה החדשה. בעודו שם, הוא הקדיש את עצמו לפיקוח על שחזור הציורים העתיקים ביותר שבה. במהלך כהונתו קיבל המוזיאון כתרומה את "הציורים השחורים" של פרנסיסקו דה גויה, שהוסרו מהקירות בביתו של גויה והועברו לקנבס על ידי סלבדור מרטינס קובלס, משחזר אמנות ידוע. לאחר 1875, סאנס קיבל תואר אקדמי באמנויות יפות.  

לקראת סוף חייו, הוא שינה שוב את סגנונו, הפעם בכיוון של ריאליזם. בשנת 1881, הוא קיבל את מה שתהיה המשימה הגדולה האחרונה שלו מאוניברסיטת ברצלונה לצייר את המלך אלפונסו ה-12 לבוש במדי מסדר גיזת הזהב. הוא גם עיטר כמה תיאטראות, כולל התיאטרון המלכותי, תיאטרון אפולו, ויצר ציורי קיר באלקאזר של טולדו.

## גלריה

File:El general Prim en la batalla de Tetuán, por Francisco Sans Cabot.jpg|גנרל חואן פרים ואחריו מתנדבים קטאלונים חוצים את תעלות מחנה תטואן ב-1860, 1865

File:Antonio de los Ríos Rosas (Congreso de los Diputados de España).jpg|דיוקנו של הפוליטיקאי והמשפטן הספרדי אנטוניו דה לוס ריוס רוסאס, 1874

File:Sans Cabot Lutero Sueño del infierno de Quevedo.jpg|שתי נשים עירומות מופיעות לרגליו של הרפורמטור הפרוטסטנטי מרטין לותר. הציור בהשראת קטע מאת המשורר פרנסיסקו דה קובדו, 1858

File:Sans Cabot (Retrato de Alfonso XII).jpg|דיוקנו של אלפונסו ה-12, מלך ספרד, 1876

File:Episodio de la batalla de Trafalgar 1862 Francisco Sans y Cabot.jpg|ניצולי הספינה הספרדית "נפטון" (1795), שלאחר קרב טרפלגר התרסקה וטבעה בסביבת טירת סנטה קטלינה בנמל של סנטה מריה, 1862   

## קישורים חיצוניים

## הערות שוליים

קטגוריה:ציירים ספרדים
קטגוריה:ילידי 1828
קטגוריה:נפטרים ב-1881
מגלוהירקס

**מגלוהירקס** (שם מדעי: *Megalohyrax*) הוא סוג של שפן פרהיסטורי מהמשפחה הנכחדת פליוהירקיים שחי באפריקה ואסיה בתקופת האוליגוקן שבעידן הקנוזואיקון.

## מאפיינים
בעל חיים זה שונה מהשפניים המודרניים והיה גדול מהם, אך קטן מהטיטאנוהירקס. המגלוהירקס הגיע לגודל של טפיר, אורכו של המגלוהירקס היה כ-1.5 מטר. כמו שאר השפניים המגלוהירקס היה אוכל צמחים. גולגולתו הייתה גדולה והיו בה 3 סוגי שיניים: קדם-טוחנות, טוחנות וניבים. המגלוהירקס תואר על ידי החוקר צ'ארלס ויליאם אנדרוס בשנת 1903. המאובנים שלו התגלו באלג'יריה, מצרים, אתיופיה וערב הסעודית. 

לצד ממצאי המגלוהירקס נמצאו גם מאובנים של יונקים קדומים אחרים כמו: ארסינואיתריום, מריתריום, בריתריום, פיומיה, פלאומסטודון, הלווייתנים דורודון ובסילוזאורוס והפרימט אגיפטופיתקוס.

## לקריאה נוספת

*Andrews, CW 1903. "Notes on an expedition to the Fayum, Egypt, with descriptions of some new mammals". *Geological Magazine* 4: 337–343.
*CW Andrews. 1906. *A Descriptive Catalogue of the Tertiary Vertebrata of Fayum, Egypt* 1–324
*J. Sudre. 1979. "Nouveaux MAMMIFERES eocenes du Sahara occidental". *Palaeovertebrata* 9 (3): 83–115
*DT Rasmussen and EL Simons. 1988. "New Oligocene hyracoids from Egypt". *Journal of Vertebrate Paleontology* 8 (1): 67–83
*JGM Thewissen, Simons EL (2001) "Skull of *Megalohyrax eocaenus* (Hyracoidea, Mammalia) from the Oligocene of Egypt". *Journal of Vertebrate Paleontology* 21: 98–106.
*J. Kappelman, DT Rasmussen, WJ Sanders, M. Feseha, T. Bown, P. Copeland, J. Crabaugh, J. Fleagle, M. Glantz, A. Gordon, B. Jacobs, M. Maga, K. Muldoon, A. Pan, L. Pyne, B. Richmond, T. Ryan, ER Seiffert, S. Sen, L. Todd, MC Wiemann and A. Winkler. 2003. "Oligocene mammals from Ethiopia and faunal exchange between Afro-Arabia and Eurasia". *Nature* 426: 549–552


## קישורים חיצוניים

## הערות שוליים

קטגוריה:בעלי חיים שתוארו ב-1903
קטגוריה:טקסונים שתוארו בידי צ'ארלס ויליאם אנדרוס
קטגוריה:פליוהירקיים
קטגוריה:יונקים שחיו באוליגוקן באפריקה
קטגוריה:מצרים: מאובנים
קטגוריה:מגה-פאונה של הפלאוגן באפריקה
הוברט זאטלר

**הוברט זאטלר** (בגרמנית: **Hubert Sattler** : 21 בינואר 1817 – 3 באפריל 1904) היה צייר נוף אוסטרי שעבד תחת השמות בדויים לואיס ריטשארד, א. גרוסן וגוטפריד סטאהלי - ריכן.

## ביוגרפיה
הוברט זאטלר נולד בזלצבורג; אביו, יוהאן מיכאל זאטלר, היה גם צייר נוף ויצר את פנורמה זאטלר של זלצבורג בשנים 1825–1829. הוברט תרם אותו ויותר מ-300 מיצירותיו של אביו לעיר ב-1870. הפנורמה מוצגת באופן קבוע במוזיאון הפנורמה שבתוך מוזיאון זלצבורג, יחד עם תערוכה מתחלפת שנלקחה מכ-150 הציורים שלו שבידי המוזיאון.

זאטלר סייר עם אביו ולמד ממנו תחילה רישום וציור, לאחר מכן למד באקדמיה לאמנויות יפות בווינה בגיל 12, ואביו עבד איתו על רבות מיצירותיו המוקדמות.

עבודתו מאופיינת ברמת פירוט גבוהה, שבה הן הוצגו מתחת לתאורה בחדר חשוך ללקוחות המביטים דרך צמצם ולעיתים קרובות עדשה מגדילה. הוא צייר נופים במדינות רבות באירופה וגם במזרח הקרוב ובאמריקה הלטינית, כולל ציורי נופים טבעיים וערים. רישומיו היו מדויקים ועדכניים בצורה יוצאת דופן. הוא יצא למסעות ציור ולאחר מכן עבד בבית ממחקריו המפורטים ומתוך צילומים, בעוד שציורים קודמים התבססו על תחריטים ישנים.

במסעו ב-1842 למזרח הקרוב פגשה אותו אידה פייפר מווינה ונסעה עמו לזמן מה. ביומנה שפורסם, היא תיעדה כיצד נסקל על ידי אנשים מקומיים בעת שרטוט בדמשק. הוא הציג את הציורים שלו במדינות רבות, כולל בצפון אמריקה.

בשלב מאוחר בחייו בילה שנים רבות בווינה.

בנו של זאטלר, הוברט זאטלר, היה רופא עיניים.

הוא מת בווינה ונקבר בזלצבורג יחד עם אביו.

## גלריה

File:Hubert Sattler - Holzarbeit in den Hochalpen.jpg|עבודות עץ בהרי האלפים הגבוהים

File:Hubert Sattler - Das Redentore-Fest in Venedig (1876).jpg| חג הגואל בוונציה, 1876

File:Hubert Sattler Köln.jpg|קלן על הריין, בין 1890 ל-1900

File:Hubert Sattler Salzburg im Winter.jpg|זלצבורג בחורף. אמצע המאה ה-19

## קישורים חיצוניים

## הערות שוליים

קטגוריה:ציירים אוסטרים
קטגוריה:אוסטרים שנולדו ב-1817
קטגוריה:נפטרים ב-1904
אייזק מנסור

**אייזק מנסור** (באנגלית: **Isaac Mansoor**; 30 במאי 1929 - יולי 2006), היה שחיין ושחקן כדורמים יהודי-הודי, סגן אלוף המכביה השלישית (1950) במשחה ל-100 מטר חופשי. ייצג את הודו בשתי אולימפיאדות כשחיין וכשחקן כדורמים (לונדון 1948 והלסינקי 1952). 

## ביוגרפיה
מנסור נולד וגדל במומבאי. 

### 1948
באולימפיאדת לונדון סיים במקום 38 במשחה ל-100 מטר חופשי בתוצאה של 1:06.4 דקות. נוסף לכך, בטורניר הכדורמים הוא סיים עם נבחרתו במקום תשיעי. הוא שיחק ב-3 משחקים, במשחק הראשון נבחרתו הפסידה להולנד (12-1) במשחק השני נבחרתו ניצחה את צ'ילה (4-7) ובמשחק השלישי נבחרתו הפסידה לספרד (11-1).

### 1950
בתחרויות השחייה של המכביה השלישית שנערכו בבריכת בת גלים בחיפה באוקטובר 1950 זכה מנסור בשתי מדליות, כסף וארד. מדליית כסף במשחה ל-100 מטר חופשי בתוצאה של 1:04.5 דקות, אחרי סולומון יאק מדרום אפריקה (1:04.4 דקות) ולפני פרידנטל מאוסטריה (1:04.8 דקות). מדליית ארד במשחה שליחים 4x200 מטר בתוצאה של 11:24.9 דקות, אחרי ישראל (10:07.6 דקות) ואוסטריה (10:42.0 דקות).

### 1951
במשחקי אסיה הראשונים שנערכו בניו דלהי במרץ 1951 זכה במדליית ארד במשחה שליחים 4x100 מטר חופשי בתוצאה של 4:28.8 דקות, אחרי סינגפור (4:19.8 דקות) ווהפיליפינים (4:23.2 דקות). נוסף לכך, כשחקן נבחרת הודו בכדורמים זכה במדליית זהב.

### 1952
באולימפיאדת הלסינקי הוא סיים במקום 61 והאחרון, במשחה ל-100 מטר חופשי בתוצאה של 1:10.8 דקות. נוסף לכך, בטורניר הכדורמים הוא סיים עם נבחרתו במקום 17. הוא שיחק בשני משחקים, במשחק הראשון נבחרתו הפסידה לאיטליה (16-1) במשחק השני נבחרתו ניצחה את צ'ילה (12-0)

נפטר ב-2006 בחיפה.

## קישורים חיצוניים

## הערות שוליים

קטגוריה:שחייני חופשי
קטגוריה:שחיינים אולימפיים יהודים
קטגוריה:שחקני כדורמים יהודים
קטגוריה:ספורטאים יהודים הודים
קטגוריה:שחיינים באולימפיאדת לונדון (1948)
קטגוריה:שחיינים באולימפיאדת הלסינקי (1952)
קטגוריה:הודים שנולדו ב-1929
קטגוריה:נפטרים ב-2006
נעמי קובור

**נעמי קובור**, (במקור עד 1905 נעמי **ברמן**, בהונגרית: **Kóbor Noémi**; בודפשט, 12 באוגוסט 1896 – בודפשט, 8 במאי 1959) סופרת, מבקרת, מתרגמת יהודייה-הונגרייה.

## ביוגרפיה
נעמי ברמן נולדה במשפחה יהודית כבנם של העיתונאי טמאש קובור ושל רוזה ארדאי. היא סיימה את בית הספר התיכון בעיר הולדתה והחלה לעסוק בספרות כבר מוקדם. לפני מלחמת העולם השנייה עבדה ביומון "אז אוישאג" (כלומר "העיתון" - Az Újság). את עבודתה הקדישה בעיקר לתיאור מגמות התקופה מחוץ לממלכת הונגריה. מ-1920 עד 1939 פרסמה את דרמות שלה וכן את הרומנים שלה. בתקופת השואה בקושי התפרנסה והוכרזה על ידי הממשלה, לרבות כל יצירותיה, כסופרים אסורים. בשנת 1945 בתום מלחמת העולם השנייה תרגמה יצירות מאת ארקדי גאידר, בוריס גורבאטוב, ולנטין קטייב, אלכסנדר קופרין אלכסיי טולסטוי.

קברה נמצא בבית הקברות היהודי ברחוב קוזמה (חלקה 5B, קו 8, קבר 13).

## חייה הפרטיים
ב-20 בנובמבר 1928 נישאה בבודפשט לאישטוואן קאלוש, מנהל מלון באי מרגיט וסנטוריום, בנם של ליפוט קלוג ושל רגינה שוורץ.

## יצירותיה
* גתה (דרמה, בודפשט, 1920)
* חורבן ירושלים (דרמה, בודפשט, 1922)
* המנהיג קופאן (רומן, בודפשט, 1924)
* פרחי עבר (סיפורים, בודפשט, 1928)
* מה קרה לי? (רומן, בודפשט, 1934)
* ושים את חייך על זה (רומן, בודפשט, 1936)
* החבר האלמוני (רומן, בודפשט, 1939)

## לקריאה נוספת
* לקסיקון ביוגרפי הונגרי I-II . עורך ראשי. אגנש קניירש. בודפשט, אקדמיאי קיאדו, 1967-1969.
* לקסיקון יהודי הונגרי. עורך פטר אויווארי. 1929. נעמי קובור
* ביוגרפיה של נעמי קובור באתר Arcanum.hu
## קישורים חיצוניים

* נעמי קובור: חורבן ירישליים - ספר
* נעמי קובור: אלף תשע מאות שש עשרה: האדון המורה אנטי - ספר

## הערות שוליים

קטגוריה:סופרות יהודיות הונגריות
קטגוריה:מבקרות ספרות
קטגוריה:סופרים אסורים (הונגריה, 1944)
קטגוריה:מתרגמות יהודיות
קטגוריה:מתרגמות הונגריות
קטגוריה:ניצולות השואה: הונגריה
קטגוריה:בודפשט: אישים
קטגוריה:יהדות בודפשט
קטגוריה:מתרגמים יהודים הונגרים
קטגוריה:ניצולי השואה: הונגריה
קטגוריה:מבקרי ספרות יהודים הונגרים
קטגוריה:אישים הקבורים בבית הקברות היהודי ברחוב קוזמה בבודפשט
קטגוריה:ילידות 1896
קטגוריה:הונגרים שנולדו ב-1896
קטגוריה:נפטרות ב-1959
קטגוריה:הונגרים שנפטרו ב-1959
סולומון יאק

**סולומון "סולי" יאק** (באנגלית: **Solomon "Solly" Yach**; 12 בספטמבר 1927 - 30 במאי 1993), היה שחיין ושחקן כדורמים יהודי-דרום אפריקאי, אלוף המכביה השלישית (1950) במשחה ל-100 מטר חופשי. ייצג את דרום אפריקה באולימפיאדה כשחקן כדורמים (הלסינקי 1952). 

## קורות חיים
יאק נולד וגדל ביוהנסבורג. 

### 1950
בתחרויות השחייה של המכביה השלישית שנערכו בבריכת בת גלים בחיפה באוקטובר 1950 זכה יאק ב-3 מדליות, 1 זהב ו-2 ארד. מדליית זהב במשחה ל-100 מטר חופשי בתוצאה של 1:04.4 דקות, לפני השחיין האולמפי אייזק מנסור מהודו (1:04.5 דקות) ופרידנטל מאוסטריה (1:04.8 דקות). מדליות ארד במשחה ל-400 מטר חופשי בתוצאה של 5:15.9 דקות, אחרי א. שלנברג מארגנטינה (5:07.4 דקות) וקסטן מקנדה (5:15.8 דקות) ובמשחה ל-1500 מטר חופשי בתוצאה של 22:05.6 דקות, אחרי א. שלנברג שקבע שיא מכביה חדש של 21:14.6 דקות וקסטן (21:33.2 דקות).

### 1952
באולימפיאדת הלסינקי (1952) השתתף בטורניר הכדורמים ונבחרת דרום אפריקה סיימה במקום תשיעי מתוך 21 נבחרות. הוא שיחק בשני משחקים, בשלב המוקדמות, במשחק הראשון נבחרתו הפסידה לבלגיה (6-5) ובשלב הבתים, במשחק הראשון נבחרתו הפסידה לספרד (3-1).

### 1953
ב שנערכה בשנת 1953 זכה במדליית זהב בטורניר הכדורמים עם נבחרת דרום אפריקה. 

נפטר ב-30 במאי 1993 בגיל 65 בקייפטאון.

## קישורים חיצוניים

## הערות שוליים

קטגוריה:שחייני חופשי
קטגוריה:שחיינים אולימפיים יהודים
קטגוריה:שחקני כדורמים יהודים
קטגוריה:שחיינים אולימפיים דרום אפריקאים
קטגוריה:אלופי המכביה: שחיינים
קטגוריה:משתתפי אולימפיאדת הלסינקי (1952)
קטגוריה:דרום אפריקאים שנולדו ב-1927
קטגוריה:נפטרים ב-1993
אברהם צבי הירש גרודזנסקי

[ממוזער|מכתבו של הרב גרודזנסקי לרב [אברהם יצחק הכהן קוק על נייר מכתבים של ישיבת רמיילס]]
**הרב אברהם צבי הירש גרודזנסקי** (? - ל' חשוון ה'תרצ"ח, 1937) היה ראש ישיבת רמיילס שבווילנה.

## ביוגרפיה
בן לרב דוד שלמה גרודזנסקי, רבה של איוויה שבליטא. שימש כראש ישיבת רמיילס שבווילנה.

אחיו הוא הרב חיים עוזר גרודזנסקי, בעל שו"ת אחיעזר ומגדולי הפוסקים בליטא.

## קישורים חיצוניים
* 

קטגוריה:וילנה: רבנים
קטגוריה:נפטרים ב-1937
אויקיגיוש

**אויקיגיוש** (בהונגרית: **Újkígyós**) היא עיר בנפת בקשצ'בה שבמחוז בקש בדרום מזרח הונגריה. עד לשואה הייתה בו קהילה יהודית.

כמו יישובים רבים באירופה גם באויקיגיוש מספר התושבים נמצא בירידה. כך, בשנת 1990 חיו בכפר 5,716 תושבים ובשנת 2021 רק 4,844 תושבים.

האזור מיושב מסביבות המאה ה-7 והעיר הוזכרה לראשונה בשנת 1398. ברבות השנים העיר נהרסה מספר פעמים והוקמה מחדש בשנת 1814 וקיבלה הכרה כעיר רשמית משנת 2009.

## יהודי אויקיגיוש
יהודים חיו באויקיגיוש במאה ה-18 ובמאה ה-19. בשנת 1944 נרצחו יהודים מהכפר בשואת יהודי הונגריה.

## קישורים חיצוניים

* 

## הערות שוליים

קטגוריה:הונגריה: ערים
קטגוריה:קהילות יהודיות בהונגריה
קטגוריה:קהילות יהודיות שהושמדו בשואה
דובשנייה (שיר)

"**דובשנייה**" הוא שיר שהוקלט על ידי הראפר שחר סאול, ביחד עם הזמרת אגם בוחבוט והראפר והפזמונאי נורוז. השיר יצא לאור ב-19 בינואר 2022, על ידי חברת התקליטים גאגא בוקינג, כסינגל שלא מתוך אלבום. הוא נכתב על ידי סאול, רון ביטון, נורוז, רון נשר ואפי אישטה והופק על ידי אישטה ו-Triangle.

השיר הוא מבין השירים הישראליים הבודדים שנכנסו היישר אל המקום הראשון במצעד הרשמי של גלגלצ. השיר צעד במשך 24 שבועות במצעד העשירייה של כאן גימל, וגם בו הגיע למקום הראשון. הוא אף הגיע למקום הראשון במצעד השנתי לשנת תשפ"ב של התחנה.

## רקע וכתיבה
השיר נכתב על ידי סאול, רון ביטון, נורוז, רון נשר ואפי אישטה והופק על ידי אישטה ו-Triangle. במאקו סקרו את השיר וכתבו: "אחרי שהם מנסים כבר תקופה ארוכה למצוא את המקום שלהם בתרבות הישראלית, שחר סאול, אגם בוחבוט ונורוז הוציאו אתמול את "דובשנייה". יכול מאוד להיות שדווקא החיבור ביניהם הצליח ליצור את השיר שישנה להם את הקריירה". בגרסה המקורית של השיר השתתפו סאול ונשר ללא בוחבוט ונורוז, אך גרסה זו נגנזה בסופו של דבר.

## וידאו קליפ
הווידאו קליפ הרשמי של השיר פורסם ב-19 בינואר 2022, ביום יציאתו של "דובשנייה" כסינגל. את הקליפ ביים רומן בוצ'אצקי וחברת ההפקות רומס, שהם גם מנהליו של שחר סאול. בתחילת הקליפ, ניתן לראות את סאול ונורוז מדברים בטלפון. בהמשך. הוא מבקש ממנו לבצע קטע ראפ והקליפ מתחיל. לאורכו של הקליפ ניתן לראות את סאול, נורוז ובוחבוט רוקדים לצד רקדני ליווי ומבצעים פעולות שונות.

נכון למרץ 2023, מונה הצפיות של הקליפ עומד על למעלה מ-20 מיליון צפיות.

## מיקומי שיא

### מצעדי סוף שנה

## היסטוריית יציאות לאור

## קישורים חיצוניים

## הערות שוליים

קטגוריה:שירי שחר סאול
קטגוריה:שירי אגם בוחבוט
קטגוריה:שירי נורוז
קטגוריה:שירים בעברית
קטגוריה:שירים שנכתבו על ידי רון ביטון
קטגוריה:שירים שנכתבו על ידי רון נשר
קטגוריה:שירים שהופקו על ידי Triangle
קטגוריה:שירים על אלכוהול
קטגוריה:שירים על כסף
קטגוריה:תופעות אינטרנט
קטגוריה:מוזיקה: תופעות אינטרנט
קטגוריה:תופעות אינטרנט ישראליות
קטגוריה:סינגלים שהגיעו למקום הראשון בעשירייה
קטגוריה:סינגלים שהגיעו למקום הראשון במצעד הרשמי של גלגלצ
כמה שנים

"**כמה שנים**" הוא שיר שהוקלט על ידי הזמרת הישראלית עדן בן זקן, מתוך אלבום האולפן השישי שלה, עם או בלי לאהוב (2022). הוא יצא לאור ב-25 בינואר 2022, בהוצאת חברות התקליטים שרית הפקות והליקון ארומה מיוזיק.

## רקע
"כמה שנים" נכתב על ידי עדן בן זקן וצליל קליפי והופק על ידי יעקב למאי. הוא יצא לאור חודש לאחר יציאת הסינגל האחרון שלה בשנת 2021, "מה קרה?". במאקו סקרו את "כמה שנים" וקבעו כי: "השיר החדש של עדן בן זקן רק יצא אתמול וכבר הוא הזכיר לחלק מהמאזינים את "מאחלת לך", אחד מהלהיטים הישנים יותר של שרית חדד. סביר להניח שמדובר בסך הכל בהשראה, בכל זאת, ברור ש"כמה שנים" נכתב והולחן לגמרי "באווירה של פעם" כמו שתואר".

## מיקומי שיא

## היסטוריית יציאות לאור

## קישורים חיצוניים

## הערות שוליים

קטגוריה:שירי עדן בן זקן
קטגוריה:שירים בעברית
קטגוריה:שירים שנכתבו על ידי עדן בן זקן
קטגוריה:שירים שנכתבו על ידי צליל קליפי
קטגוריה:שירים שהולחנו על ידי ליאור אברמוב
קטגוריה:שירים שהולחנו על ידי צליל קליפי
קטגוריה:שירים שהופקו על ידי יעקב למאי
קטגוריה:שירים על כאב לב
קטגוריה:שירים על נוסטלגיה
קטגוריה:סינגלים בהוצאת הליקון ארומה מיוזיק
קטגוריה:סינגלים בהוצאת שרית הפקות
וידאוגרפיה של שרה ברייטמן

שמאל|ממוזער|252x252px| ברייטמן, 2007
הזמרת-יוצרת האנגלייה שרה ברייטמן הוציאה 12 אלבומי וידאו והופיעה בעשרים ותשעה וידאו קליפים. את הקליפ הראשון שלה, "Pie Jesu", הוציאה ברייטמן בשנת 1985 כחלק מאלבום המחזמר, "רקוויאם". בשנה שלאחר מכן, הוציאה שלושה קליפים לשירים: "The Phantom of the Opera", "The Music of the Night" ו-"Wishing You Were Somehow Here Again". שלושתם נכללו באלבום המחזמר, "פנטום האופרה" (בשניים מהם השתתפו סטיב הארלי ומייקל קרופורד). שש שנים לאחר מכן, יצא הקליפ של "Amigos Para Siempre" שבוים על ידי יו הדסון. בשנת 1993 הוציאה ברייטמן את אלבום האולפן השלישי, *[[Dive (אלבום)|Dive]]*. מתוך האלבום יצא קליפ אחד לסינגל המוביל מתוכו, "Captain Nemo", שבוים על ידי הווארד גרינהלג.

בשנת 1995, הוציאה ברייטמן את אלבום האולפן הרביעי שלה, *[[Fly (אלבום)|Fly]]*. מתוך האלבום יצאו שלושה סינגלים, מתוכם ל-"A Question of Honour" ו-"How Can Heaven Love Me" יצאו קליפים נלווים, שבוימו על ידי יואכים קירששטיין ודייוויד מאלט. בשנה שלאחר מכן, יצא הקליפ של "Time to Say Goodbye" ביחד עם אנדראה בוצ'לי. שני קליפים נוספים "Just Show Me How to Love You" ו-"Who Wants to Live Forever" הופצו שנה לאחר מכן ובוימו על ידי רודי דולזל, האנס רוסאכר ואלכסנדר המינג. בתחילת 1998 הוציאה את הקליפ לשיר "Starship Troopers" הלקוח מהסרט "גברים בחלל" (השיר מבוסס על "I Lost My Heart to a Starship Trooper"). בשנת 1998, יצא אלבום האולפן השישי שלה, *[[Eden]]*. מתוך האלבום יצאו ארבעה קליפים: "Anytime, Anywhere", "Nella Fantasia", "Eden", ו-"Deliver Me". בהמשך, הוציאה את האלבום, *[[La Luna]]*, מתוכו יצאו שני קליפים: "Scarborough Fair" ו-"A Whiter Shade of Pale".

בשנת 2001 הוציאה את הקליפ של "Ave Maria" שזכה להצלחה ברחבי העולם. באוגוסט 2004 יצא לאור הסרט, **, לצד האלבום, *[[Harem]]*. מתוך הסרט נחתכו קטעים שונים שהיוו הקליפים של: "Anytime, Anywhere", "Nella Fantasia", "Harem", "Beautiful", "It's a Beautiful Day", "Free" ו-"Kama Sutra". כל הקליפים פורסמו כמה שנים לאחר יציאתם המקורי בערוצי יוטיוב שונים, אך מעולם לא הועלו לערוץ היוטיוב הרשמי של שרה ברייטמן. בשנת 2013, הוציאה את הקליפ ל-"One Day Like This".

בשנת 2018 הוציאה את אלבום האולפן השנים עשר שלה, *[[Hymn]]*. הקליפ הראשון, "Sogni", יצא לאור ב-25 באוקטובר 2018. לקראת סוף אותה השנה, הוציאה את הקליפ של "Miracle", ביחד עם יושיקי. לבסוף, יצא הקליפ האחרון מהאלבום: "Hymn". בתחילת העשור השלישי של המאה ה-21 הוציאה את הקליפ של "Just Show Me How to Love You".

## סרטונים
[ממוזער|[סטיבן פרירס שביים את הקליפ לשיר "Pie Jesu" משנת 1985.|248x248px]]
[ממוזער|[קן ראסל שביים את הקליפ לשירים "The Phantom of the Opera" ו-"" משנת 1986.|246x246px]]
[ממוזער| רודי דולזל שביים לברייטמן קליפים רבים במהלך הקריירה שלה, ביניהם "[Free (שיר)|Free" ו-"It's a Beautiful Day" משנת 2003.|266x266px]]

## אלבומי וידאו

## פילמוגרפיה

## הערות שוליים

קטגוריה:שרה ברייטמן
ברייטמן, שרה
Smokin Out the Window

**Smokin Out the Window** הוא שיר של הצמד המוזיקלי האמריקאי סילק סוניק, המורכב מברונו מארס ואנדרסון פאאק, שיצא ב-5 בנובמבר 2021 כסינגל השלישי מתוך אלבום האולפן הראשון שלהם, *[[An Evening with Silk Sonic]]*. הוא נכתב על ידי ברונו מארס, אנדרסון פאאק ודימייל.

## הוצאת השיר
ב-5 בנובמבר 2021, "Smokin Out the Window" יצא כסינגל השלישי מהאלבום באמצעות הורדה דיגיטלית ושירותי סטרימינג במדינות שונות על ידי אפטרמת' אנטרטיינמנט ואטלנטיק רקורדס. באותו תאריך, וורנר מיוזיק גרופ הנפיקה גם את הרצועה שתתווסף לרדיו להיטים עכשוויים באיטליה. תחנות רדיו אמריקאיות עכשוויות החלו להוסיף את הרצועה לרשימות ההשמעה שלהן ב-8 בנובמבר 2021.

## וידאו קליפ
הקליפ של "Smokin Out the Window" הוקרן בבכורה לצד יציאת השיר ב-5 בנובמבר 2021, ובוים על ידי ברונו מארס וג'ון אספרזה. בקליפ מופיעים הצמד על במה מעוטרת בכוכבי אור גדולים, לצד זמרי גיבוי ולהקה.

## הופעות חיות
ב-21 בנובמבר 2021, "Smokin Out the Window" הוצג בהופעה חיה בפעם הראשונה, כמופע הפתיחה של פרסי המוזיקה האמריקאית 2021. שבוע לאחר מכן, הוא הוצג בטקס פרסי המוזיקה של Soul Train לשנת 2021, לצד השיר "Fly as Me".

## מיקומי שיא

## נתוני מכירות

## קישורים חיצוניים

## הערות שוליים

קטגוריה:שירי ברונו מארס
קטגוריה:שירי אנדרסון פאאק
קטגוריה:שירים באנגלית
קטגוריה:שירי R&B עכשוויים
קטגוריה:סינגלים בהוצאת אטלנטיק רקורדס
היינץ לודוויג ארמן

קולונל דוקטור **היינץ לודוויג ארמן** (1905–1975) היה הרופא הראשי של כוחות ההגנה של אתיופיה.

## ביוגרפיה
היינץ לודוויג ארמן נולד בשנת 1905 בגרמניה, למשפחה יהודית. הוא סיים בית ספר יסודי וגימנסיה בעיר זארבריקן. ב-1934 קיבל ארמן תואר דוקטור לרפואה מאוניברסיטת היידלברג. ב-1935 עלה לארץ ישראל והחל להתמחות כמנתח בבית החולים הדסה תל אביב.

בשנת 1938 הוא התחתן, ויתר על אזרחותו הגרמנית וקיבל אזרחות מהמנדט הבריטי על ארץ ישראל. במהלך מלחמת העולם השנייה הוא התגייס לצבא הבריטי, והוצב במקומות שונים. הוא השתתף בדיכוי מרד רשיד עאלי אל-כילאני בעיראק. במשך המלחמה הוא התגרש, ובסופו של דבר הוצב לשרת באתיופיה. באתיופיה הוא התחתן עם אישה מקומית, והתקדם עד לתפקיד הרופא הראשי של צבא אתיופיה העצמאית. בתפקיד זה שימש במשך יותר מ-17 שנה.

בחלק מזמן שירותו בצבא אתיופיה, הוא היה הרופא היחידי בצבא זה. הוא הקים שם את חיל הרפואה. הוא קלט רופאים נוספים, חלקם ישראלים. הוא הכשיר את החובשים. במשלחות של הצבא מחוץ לאתיופיה וסביבתה, כולל המשלחת שהשתתפה במלחמת קוריאה, הוא שימש גם כמתורגמן של הצבא.

## קישורים חיצוניים
* 
* קולונל בקלה היילה סלאסי הצדיע לדגל ישראל? מעריב, 12 מאי 1964

קטגוריה:רופאים ביישוב
קטגוריה:אנשי צבא אתיופים
קטגוריה:רופאים צבאיים
קטגוריה:בעלי תואר דוקטור לרפואה
קטגוריה:אנשי העלייה החמישית
קטגוריה:מתנדבי היישוב לצבא הבריטי
קטגוריה:מתורגמנים
קטגוריה:ילידי 1905
קטגוריה:אתיופים שנפטרו ב-1975
אנומלור שחור

**אנומלור שחור** (שם מדעי: *Anomalurus pusillus*) הוא מין של מכרסם ממשפחת האנומלוריים החי באפריקה המשוונית.

## מאפיינים
מכרסם זה הוא המין הקטן ביותר מסוגו. אורך הגוף והראש הוא 18.5 עד 24.5 סנטימטרים, בתוספת הזנב שאורכו 14 עד 20 סנטימטרים. משקלו של האנומלור הוא 160 עד 300 גרמים. האנומלור בעל פרווה בצבע שחור בחלקו העליון, ואילו החלק התחתון הוא בצבע צהוב. הוא שוכן בעצים ביערות הגשם של אפריקה המשוונית, במדינות רואנדה, אוגנדה, הרפובליקה הדמוקרטית של קונגו, גבון, הרפובליקה של קונגו, גינאה המשוונית וקמרון.

האנומלור ניזון בעיקר מאגוזים, זרעים, עלים וחרקים, וחי בקבוצות הכוללות עד 100 פרטים. הטורפים של האנומלור הם נחשים, עופות דורסים ויונקים טורפים קטנים, כמו למשל לינסנג אפריקני.

האנומלור נמצא במצב שימור "ללא חשש" על פי הרשימה האדומה של IUCN, בזכות תפוצתו הרחבה ונוכחותו באזורים מוגנים רבים.

## קישורים חיצוניים

*
*
## הערות שוליים

קטגוריה:בעלי חיים שתוארו ב-1887
קטגוריה:טקסונים שתוארו בידי אולדפילד תומאס
קטגוריה:ערכים שבהם תבנית בריטניקה אינה מתאימה
קטגוריה:אנומלוריים
קטגוריה:הרפובליקה הדמוקרטית של קונגו: יונקים
קטגוריה:יונקים ביערות הגשם האפריקאים
אליפות TBS של AEW

**אליפות TBS של AEW** (באנגלית: **AEW TBS Championship**) היא תואר אליפות נשים, השייך לארגון ההיאבקות All Elite Wrestling (AEW). האליפות הוכרזה ב-6 באוקטובר 2021, והיא נקראת על שם רשת הטלוויזיה TBS אשר משדרת את תוכנית הדגל של AEW, *Dynamite*. האלופה הנוכחית היא מרסדס מונה.

## היסטוריה
[שמאל|200px|ממוזער|האלופה הראשונה, [ג'ייד קרגיל]]

במרץ 2020, אליפות TNT של AEW נוצרה כאליפות המשנית עבור מחלקת הגברים אשר נקראה אחר רשת הטלוויזיה TNT ובעליה היא וורנר מדיה. במאי 2021, דווח שתוכנית הדגל של הארגון, *Dynamite*, תעבור בינואר 2022 מרשת הטלוויזיה TNT לרשת הטלוויזיה TBS, שגם בה מחזיקה וורנר מדיה בעוד שהתוכנית המשנית, *Rampage*, תישאר ב-TNT. העיתונאי של Wrestling Observer Newsletter, דייב מלצר, דיווח שבעקבות מהלך זה שמה של אליפות ה-TNT לא תשונה. סגן הנשיא הבכיר והמתאבק, קודי רודס אישש את האמירות שלפיהן אין כל תכנון לשנות את שם האליפות או ליצור חגורת אליפות TBS עבור מחלקת הגברים. בחודש ספטמבר, דווח שהארגון יצור חגורת אליפות נשים משנית, כאשר היא תיקרא בשם אליפות TBS.

ב-6 באוקטובר 2021, לפני קיום חגיגות השנתיים עבור התוכנית *Dynamite*, נשיא הארגון, טוני חאן הודיע שתהיה בשורה ענקית שתועבר במהלך הפרק. שדר הארגון, טוני שיבאני והשופטת, אובריי אדוארדס חשפו את חגורת אליפות TBS כאליפות המשנית של מחלקת הנשים. הארגון הודיע שהאלופה הראשונה תוכתר על ידי קיום טורניר הדחות. 12 המשתתפות נחשפו ב-22 באוקטובר בפרק של התוכנית *Rampage*. הטורניר החל לילה לאחר מכן בפרק של התוכנית *Dynamite*, כשקרב הגמר התקיים ב-5 בינואר 2022 בתוכנית זו אשר ערכה את הבכורה שלה ברשת הטלוויזיה TBS. בגמר הטורניר, ג'ייד קרגיל ניצחה את רובי סוהו והפכה לאלופת TBS.

### הטורניר להכתרת האלופה הראשונה

ב-22 באוקטובר בפרק של התוכנית *Rampage*, המשתתפות לקביעת אלופת TBS הראשונה נחשפו. טוני חאן הודיע שהטורניר יכלול תריסר מתאבקות, כשארבע מהן תקבלנה כרטיס חופשי ותחלנה את הטורניר בשלב רבע הגמר ולא במסגרת הסיבוב הראשון.

## עיצוב האליפות

עיצוב חגורת אליפות TBS כמעט זהה לאליפות TNT של הגברים עם מספר שינויים קלים. החגורה כוללת שש פלטות על רצועת עור שחורה. הפלטה האמצעית כוללת את תבליט הלוגו של TBS. מעל הלוגו של TBS מופיע הלוגו של AEW, בעוד שמתחת הלוגו של TBS מופיע כיתוב כחול "אלוף" (בניגוד לכיתוב האדום המזוהה עם אליפות TNT). שתי הפלטות בצדדים זהות לפלטות הצדדיות של אליפות TNT.

עיצוב חגורת האליפות נחשף על ידי טריפל H ב-3 באפריל 2018. האליפות כוללת שלוש פלטות זהב על רצועת עור חומה, הפלטה האמצעית מסמלת את הגלובוס שמציג רק את יבשת צפון אמריקה. הכיתוב מעל הגלובוס הוא "צפון אמריקאי" ומעליו מופיע הלוגו של NXT. הכיתוב התחתון הוא "אלוף". שתי הפלטות בצדדים ניתנות להסרה ולהחלפה בלוגו של האלוף המכהן. אליפות זו היא האליפות היחידה של NXT הכוללת את הלוגו של NXT כברירת מחדל בפלטות הצדדיות; כל החגורות האחרות כוללות את הלוגו של ה-WWE.

## רשימת האלופות

## קישורים חיצוניים

* 

## הערות שוליים

קטגוריה:אליפויות ה-AEW
קטגוריה:נשים בהיאבקות מקצועית
תהילים ס"ג

**תהילים ס"ג** הוא המזמור השישים ושלוש בספר תהילים. פתיחת המזמור מזכירה את היותו של דוד במדבר יהודה, אירוע שקרה בתקופת בריחתו מפני שאול לפני שהיה למלך (). 

המזמור נחשב סגולה להצליח במסחר.

## תוכנו של המזמור
המזמור מכיל שנים עשר פסוקים ונושאו המרכזי הדבקות בתנאי מחסור, צמא וסכנות במדבר. המשורר מגלה כי קיים צימאון עמוק יותר מן הצמא למים, והוא צמאון התשוקה לקרבת האל.
### ב'-ט'
"צָמְאָה לְךָ נַפְשִׁי" הכמיהה לקרבת אלוהים חזקה כמו חוויה גופנית של צמא "בְּאֶרֶץ צִיָּה וְעָיֵף בְּלִי מָיִם כֵּן בַּקֹּדֶשׁ חֲזִיתִךָ, לִרְאוֹת עֻזְּךָ וּכְבוֹדֶךָ". ובצדה השני של אותה חוויה הקרבה היא משביעה ומרווה "כְּמוֹ חֵלֶב וָדֶשֶׁן תִּשְׂבַּע נַפְשִׁי".
### י'-י"ב
"לְשׁוֹאָה יְבַקְשׁוּ נַפְשִׁי" יש שרוצים להמיט אסון על המשורר והוא מקלל אותם "יָבֹאוּ בְּתַחְתִּיּוֹת הָאָרֶץ יַגִּירֻהוּ עַל יְדֵי חָרֶב" ובניגוד למקוללים, למלך שלוחה ברכה "וְהַמֶּלֶךְ יִשְׂמַח בֵּאלֹהִים".

## המזמור בתרבות
* פסוקים ב'-ג', מהווים את הניגון צמאה לך נפשי, ניגון חסידי המבטא כמיהה וגעגוע, מהידועים שבניגוני חב"ד, והוא השיר המזוהה ביותר עם הרבי מלובביץ', והבולט מבין ניגוניו.
* ישנו ניגון חסידי בעל אותו שם, גם הוא של הרבי מלובביץ', עם לחן יותר שמח.
* פסוקים ג'-ב' (בסדר זה) בניגון עממי, עובדו בידי דן אלמגור בהצגה איש חסיד היה.
* **דבקה נפשי** - ר' אביש ושלום בראדט באלבום **ברכה משולשת**.
* **דבקה נפשי** - יעקב יהודה דסקל בלחן של שמואל בריזל באלבום שומע תפילה.

## קישורים חיצוניים

* תהילים ס"ג מתוך פרויקט 929

## הערות שוליים

ס"ג
גטו רגין

**גטו רגין** (ברומנית: **Ghetoul Reghin**) היה גטו בשואה שהוקם על ידי הנאצים ליהודי אירופה במהלך מלחמת העולם השנייה והשואה. הגטו היה ממוקם ברגין, מחוז מורס, ממלכת הונגריה (כיום: רגין, מחוז מורס, רומניה) מכוון שהשטח הפך לחלק מהונגריה בעת התרחשות תכתיב וינה בצפון טרנסילבניה עד לסוף מלחמת העולם השנייה. הגטו היה פעיל מאביב 1944, לאחר מבצע מרגרטה, עד סוף 1944.

## היסטוריה
### הקמת הגטו
הגטו שכן במפעל ללבנים שאינו היה מתאים למגורים, שנבחר על ידי ראש העיר אימרה שמידט ומפקד המשטרה יאנוס דודאס. יחד עם עוזרו של אדולף אייכמן, לסלו אנדרה, שניהם השתתפו בוועידת תכנון בטרגו מורש ב-28 באפריל. בענייני בחירת אתר לגטו ופעולת איסוף יהודים, נעזרו בלאסלו קומארומי, ראש יחידת הצבא המלכותי ההונגרי בעיר; בסגן מפקד יחידת הז'נדרמריה המקומית, קלמן סנטפאלי וביועץ העירייה וה-"מומחה" המקומי לענייני יהודים, ג'נו קסורדקסיקס.

### אכלוס הגטו
רוב היהודים שוכנו במבנים ללא קירות, ששימשו בעבר לייבוש לבנים. חלקם נאלצו לגור בחוץ, ואילו מעטים הורשו להתגורר בבתים ליד הגטו וקצה העיר. בשיאו אכלס הגטו 4,000 איש, מתוכם כ-1,400 הגיעו מהעיר עצמה, והשאר הובאו מהחלק המזרחי של מחוז מארוס-טורדה ומצפון מחוז צ'יק. גם תושבי גטו סנט ג'ורג' הגיעו לגטו זה. יהודי ג'אורג'ני נלקחו מאזור מגורם בפיקוח של ראש העיר מתיאס תוץ' ומפקד המשטרה שלו גזה פולאנקאי. הקהילה כולה הושמה בבניין בית ספר יסודי, שם הוביל השוטר המקומי בלה פרנצי את החיפוש אחר חפצי ערך. לאחר שבילו שלושה ימים בבניין כמעט ללא מזון, הועברו היהודים לגטו של רג'ין.

### תנאי החיים בגטו
התנאים היו דומים לאלו שנמצאו בגטאות אחרות באזור. משטרה מקומית ויחידה מיוחדת של ארבעים ז'נדרמים מסגד פיקחו על הגטו. אנשים אלה חיפשו ביהודים חפצי ערך, בסיועם של שוטרים מקומיים אחרים שהיו חברי יחידות חקירה מיוחדות מהז'נדרמריה. בלה פרנצי התבקש להגיע מג'אורג'ני לרג'ין על מנת לסייע בחקירת יהודים מעיר מולדתו. אירמה לובס הובילה בדיקות נרתיק לאיתור סחורות נסתרות. הגטו היה בפיקודו הישיר של יאנוס דודאס. ב-4 ביוני יצאו 3,149 יהודים מהגטו ברכבת לכיוון מחנה הריכוז אושוויץ.

## לקריאה נוספת
* 

## קישורים חיצוניים
* 

## הערות שוליים

רגין
רגין
קטגוריה:יהדות רומניה
תהילים פ"ה

**תהילים פ"ה** הוא המזמור ה-85 בספר תהילים וחלק מאחד עשר המזמורים המיוחסים לבני קורח.

## תוכן המזמור

מזמור פ"ה מורכב מארבעה עשר פסוקים ומחולק לשני חלקים:

### א'-ח'

המזמור נפתח בתיאור המשורר את הייחס שהייה בעבר בין ישראל לאלוהים: "רָצִיתָ ה' אַרְצֶךָ שַׁבְתָּ שְׁבִית יַעֲקֹב" (ב'), אלוהים רצה את ישראל והתעלם מחטאיהם: "נָשָׂאתָ עֲו‍ֹן עַמֶּךָ כִּסִּיתָ כָל חַטָּאתָם סֶלָה" (ג').

המשורר מתאר את רחשי העם המבקשים ישועה ושאלוהים יחדל מכעסו: "שׁוּבֵנוּ אֱלֹהֵי יִשְׁעֵנוּ וְהָפֵר כַּעַסְךָ עִמָּנוּ" (ה'). החלק הראשון במזמור מסתיים בבקשת המשורר לחסד וישועה מאלוהים: "הַרְאֵנוּ ה' חַסְדֶּךָ וְיֶשְׁעֲךָ תִּתֶּן לָנוּ" (ח').

### ט'-י"ד

בחלק השני של המזמור נפתח בתיאור המשורר של הישועה המתקרבת לחסידי האלוהים: "אֶשְׁמְעָה מַה יְדַבֵּר הָאֵל ה' כִּי יְדַבֵּר שָׁלוֹם אֶל עַמּוֹ וְאֶל חֲסִידָיו וְאַל יָשׁוּבוּ לְכִסְלָה" (ט'). הישועה תפגיש את החסד והאמת, את הצדק והשלום: "חֶסֶד וֶאֱמֶת נִפְגָּשׁוּ צֶדֶק וְשָׁלוֹם נָשָׁקוּ" (י"א), חוץ מזה תתמלא הארץ בטוב ובשפע יבול: "גַּם ה' יִתֵּן הַטּוֹב וְאַרְצֵנוּ תִּתֵּן יְבוּלָהּ" (י"ג).

המזמור נחתם בהצהרת המשורר כי הנהגת אלוהים היא בצדק וזאת דרכו: "צֶדֶק לְפָנָיו יְהַלֵּךְ וְיָשֵׂם לְדֶרֶךְ פְּעָמָיו" (י"ד).

## מועד לאמירת המזמור
נהגו לומר מזמור זה לאחר שיר של יום למחרת יום הכיפורים.

## בתרבות
[ממוזער|מדבקה לזכרו של שי ארווס בחולון עם הכיתוב "צדק ושלום רדפת אהבה העדפת" במהלך [מלחמת חרבות ברזל]]
* **[[אמת מארץ תצמח]]** - ספר מאת הרב חיים סבתו, שם הספר לקוח מפסוק י"ב
* "חֶסֶד-וֶאֱמֶת נִפְגָּשׁוּ צֶדֶק וְשָׁלוֹם נָשָׁקוּ" (י"א) הפך לביטוי המסמל כי מידות החסד והאמת, כמו גם הצדק והשלום, הולכות יד ביד.

### במוזיקה החסידית
* **רצית ה' ארצך** - ניגון שהולחן על ידי הרב שלום ברוכשטאט לרגל יום הולדתו של הרבי מליובאויטש.

## קישורים חיצוניים

## הערות שוליים

פ"ה
פאבילה, מלך אסטוריאס

**פאבילה, מלך אָסטוּריאס** (נפטר בשנת 739) היה המלך השני של ממלכת אסטוריאס משנת 737 ועד מותו.

## ביוגרפיה
פאבילה היה בנו ויורשו של פלגיוס, המלך האָסטוּרי הראשון, ולא הרבה ידוע על מוצאו, כפי שלא ידוע על מוצאו של אביו. 
ימין|ממוזער|200x200 פיקסלים| מיניאטורה משנות ה-30 של המאה ה-16, המתארת את פאבילה נהרג על ידי דוב
בשנת 737 הוא ייסד את כנסיית סנטה קרוז, בבירתו קנגס דה אוניס.

אמרו שהוא נהרג על ידי דוב בציד. הציד נועד כנראה לטפח קשרים פוליטיים בחצרו, מנהג נפוץ מימי הביניים. אף על פי כן, כותבי כרוניקה מאוחרים יותר של ה-*Cronica ad Sebastianum* מתחו עליו ביקורת כמי שנכנע לקלות דעת כשיצא לציד.

פאבילה נקבר עם אשתו פרוילובה בכנסייה שייסד. על פי כתובת היסוד של סנטה קרוז, הוא הותיר ילדים, אך הם לא ירשו אותו. ירש אותו גיסו אלפונסו, בעלה של אחותו ארמסינדה, שהיה בן למשפחת אצולה ותיקה ומובילה בקנטבריה. 

## קישורים חיצוניים

* 

## הערות שוליים

קטגוריה:נפטרים ב-739
אלפונסו הראשון, מלך אסטוריאס

**אלפונסו הראשון, מלך אסטוּריאס**, כונה **הקתולי** (בספרדית: **el Católico**; בערך 693–757) היה המלך השלישי של ממלכת אסטוריאס, שמלך משנת 739 ועד מותו ב-757. במהלך שלטונו הרחיב את התחום הנוצרי של אסטוריאס, וכבש מחדש את גליסיה ולאון.

אלפונסו ירש את גיסו פאבילה, ובנו, פְרוּאֵלָה הראשון, ירש אותו. גם בנו הבלתי חוקי של אלפונסו, מאורגטוס, הפך למלך, ובתו אדוסינדה הייתה בת זוג למלך סילו מאסטוריאס. השושלת שהחלה על ידי אלפונסו הייתה ידועה באל-אנדלוס בת זמננו בתור **שושלת אסטור-לאונה**.

## ביוגרפיה
כבנו של הדוכס פדרו מקנטבריה, אלפונסו החזיק באדמות רבות באזור זה. מסופר שהוא נישא לארמסינדה, בתו של פלגיוס, שייסד את אסטוריאס לאחר קרב קובאדונגה שבו סיים את הכיבוש המורי של האזור. הוא ירש את בנו של פלגיוס, גיסו, פאבילה, על כס המלוכה לאחר מותו בטרם עת של האחרון.
ימין|ממוזער|306x306 פיקסלים| אלפונסו הראשון מאסטוריאס, במיניאטורה מתוך ''הגנאלוגיה הפורטוגלית (Genealogia dos Reis de Portugal)'' (1530-1534).
השאלה האם פלגיוס או פאבילה נחשבו אי פעם למלכים בימי חייהם מצויה במחלוקת (שכן קיימות ראיות לכך שהם כונו "נסיכים", תואר שהיה מקובל יותר בין העמים הילדיים של האזור), אבל אלפונסו בהחלט היה מלך. 

הוא החל במלחמה שנמשכה עד מותו נגד המורים. ב-740 הוא כבש את גליסיה וב-754 את לאון. הוא הרחיק עד לה ריוחה. עם זאת, האוכלוסיות העירוניות המעטות של אזורי גבול אלה ברחו למחוזותיו הצפוניים, והותירו חיץ מדולדל בין המדינות הנוצריות והמוסלמיות.

על פי תאוריה מקובלת, הוא הקים את מה שנקרא מדבר הדורו, אזור ריק בין נהר דורו להרי אסטוריאס. אלפונסו התכוון ליצור אזור שבו כל צבא פולש יתקשה לשרוד. אולם יש גם ראיות נגד לתיאוריה זו הטוענות שהאזור שהושפע מכך היה מצומצם מאוד. מלבד ההיבטים הצבאיים, ההשפעות הדמוגרפיות והתרבותיות של מדיניות זו על ההיסטוריה המאוחרת של אסטוריאס, ספרד ופורטוגל הן גדולות. חלפו יותר ממאה שנים עד שהאזור אוכלס מחדש (אירוע המכונה ה-*Repoblación*).

הסופרים הערבים מדברים על מלכי צפון מערב איבריה כצאצאי אלפונסו. לאלפונסו מיוחסת הקמת מקדש גבירתנו של קובאדונגה, לזכר ניצחונו של חותנו בקרב קובאדונגה. הוא ורעייתו קבורים שם. על המצבה שלהם כתוב: 

: "כאן שוכן המלך הקתולי והקדוש דון אלפונסו הראשון ואשתו דוניה ארמסינדה, אחותו של דון פאבילה אותו הוא ירש. המלך הזה זכה בניצחונות רבים נגד המורים. הוא מת בקנגאס בשנת 757."

## משפחתו
לאלפונסו היו ארבעה צאצאים. שלושה מנישואיו לארמסינדה, ואחד, מאורגטו, נולד כנראה לשפחה מוסלמית מורית, סיסלדה, ומרד בו מאוחר יותר.
* פרואלה הראשון, מלך אסטוריאס (722–768): ירש את אלפונסו כמלך (757–768).
* וימוראנו: נרצח בשנת 765 על ידי פרואלה.
* אדוסינדה: בת זוגו של המלך סילו מאסטוריאס (שלט בשנים 774–783)
* מאורגטו מאסטוריאס: ירש את סילו כמלך (שלט בשנים 783–789).

## קישורים חיצוניים

* 

## הערות שוליים

קטגוריה:אסטוריאס
קטגוריה:נפטרים ב-757
ספרדית-קסטיליאנית

[ממוזער|220px|בכחול כהה – האזורים בספרד, פורטוגל ו[צפון אפריקה בהן השפה הספרדית היא שפת הרוב, בכחול בהיר – האזורים בספרד, פורטוגל וצפון אפריקה בהן השפה הספרדית נפוצה בקרב קבוצות מיעוט.]]
**ספרדית-קסטיליאנית** (בספרדית: **Castellano**) הוא ניב הספרדי הדומיננטי בספרד.

המונח "ספרדית קסטיליאנית" נוטה להתייחס לעיתים רק לניב הדומיננטי בצפון ובמרכז ספרד. תכופות נעשה שימוש במונח זה לציון ניב הספרדית שמדובר בכל ספרד בהשוואה לניבים של אמריקה הלטינית. בספרד עצמה אין ניב אחד לכל ספרד.

בפועל, על אף שזהו הניב הדומיננטי בספרד כיום, יש בה במקביל עוד מספר שפות בעלות מעמד מקומי במחוזות מסוימים.

## קישורים חיצוניים

* 

קטגוריה:ספרדית
קטגוריה:ניבים (סיווג שפה)
Oh No!

(בעברית: **הו לא!**) הוא שיר של הזמרת הוולשית מרינה אנד דה דיימונדס, מתוך אלבום האולפן הראשון שלה, *[[The Family Jewels]]*. השיר יצא לאור כסינגל הרביעי של האלבום ב-2 באוגוסט 2010.

## רקע והרכב
"" הוא שיר מסוג אוונגרד, אלקטרופופ ודאנס-רוק. הוא נכתב בטיול של דיאמנדיס ללוס אנג'לס, שבוע לאחר עשיית המאסטרינג לאלבומה, *[[The Family Jewels]]*, זו הייתה הרצועה האחרונה שנכנסה האלבום. דיאמנדיס הסבירה:

בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-108 מיליון השמעות.

נעשה שימוש בגרסה האינסטרומנטלית לשיר בפרסומת של הסיטקום האמריקאי "המפץ הגדול" בבריטניה. ב-25 ביולי 2010, ביצעה דיאמנדיס את השיר בתוכנית "Big Brother's Little Brother" של ערוץ 4, תוכנית ספין-אוף של סדרת הריאליטי האח הגדול בבריטניה ובאירלנד. בנוסף,  נכלל ברשימת ברשימת השירים של משחק הווידאו "Just Dance 4" משנת 2012, ושומש בפרומו לעונה השלישית של הסדרה אוקוורד בשנת 2013.

## וידאו קליפ
הווידאו קליפ של  בוים על ידי קינגה בורזה, צולם ב-10 ביוני 2010, ופורסם ב-28 ביוני 2010. דיאמנדיס הסבירה כי הקליפ הושפע מקריקטורות של שנות ה-90 ומגרפיקת ה-"zany neon" הישנה של MTV. בורזה הוסיפה כי הקונספט של הקליפ נובע ממילות השיר, העוסקות באובססיבית לצרכנות, הצלחה, כסף ותהילה.

## רשימת רצועות
***סינגל CD בריטי**
# – 3:02
#"Starstrukk" – 4:44
***מיני-אלבום דיגיטלי בריטי**
# – 3:02
# (רמיקס של אקטיב צ'יילד) – 3:53
# (רמיקס של גראם) – 4:22
# (רמיקס של סטיב פיטרון ומקס סאנה) – 7:28
# (מיקס של ג'יימו ואנדי ג'ורג') – 4:02
***סינגל 7אינץ' בריטי**
:A.  – 3:02
:B.  (רמיקס של אקטיב צ'יילד)

## קרדיטים
הקרדיטים שלהלן לקוחות מהערות האלבום של *[[The Family Jewels]]*.

### הקלטה
* הוקלט בקינגסייד סאונדלאבס, סילבר לייק, לוס אנג'לס, קליפורניה.
* מאסטרינג ב-, לונדון

### אנשי צוות
* מרינה דיאמנדיס – שירה
* גרג קורסטים – הפקה, קלידים, גיטרה, תכנות, הקלטה, מיקסינג
* דייב טרנר – מאסטרינג

## מיקומי שיא

## נתוני מכירות

## קישורים חיצוניים

## הערות שוליים

קטגוריה:שירי מרינה דיאמנדיס
קטגוריה:שירים באנגלית
קטגוריה:שירים שנכתבו על ידי גרג קורסטין
קטגוריה:שירים שנכתבו על ידי מרינה דיאמנדיס
קטגוריה:שירים שהופקו על ידי גרג קורסטין
הגרנד פרי לאופנועים של סן מרינו

**הגרנד פרי לאופנועים של סן מרינו** (באיטלקית: **Gran Premio motociclistico di San Marino**), נקרא באופן רשמי: **הגרנד פרי לאופנועים של סן מרינו והריביירה של רימיני** (באיטלקית: **Gran Premio motociclistico di San Marino e della Riviera di Rimini**) הוא מרוץ אופנועי גרנד פרי המתקיים במסגרת אליפות ה-MotoGP. למרות השם, המרוץ לא מתקיים בהכרח בסן מרינו אלא במסלולים שונים באיטליה. הסיבה לשימוש בשם זה היא להבדיל את המרוץ מהגרנד פרי לאופנועים של איטליה, המתקיים גם הוא במדינה.

## היסטוריה
הגרנד פרי הראשון של סן מרינו נערך ב-1981 במסלול המרוצים על שם דינו פרארי באימולה. שנה לאחר מכן עבר המרוץ למסלול המרוצים הבינלאומי מוג'לו. המרוץ חזר לאימולה בשנתו השלישית ושב למוג'לו שנה לאחר מכן. מעונת 1985, במשך שלוש שנים, התקיים המרוץ במסלול מיזאנו, הסמוך לרימיני.

הסבב יצא מסבב המרוצים ב-1988 אך שב אליו ב-1991, הפעם במוג'לו. בשנת 1992 לא התקיים המרוץ בשל חילוקי דעות בין הפדרציה הבינלאומית לאופנועים (FIM) להתאחדות קבוצות המרוצים (IRTA) בראשות ברני אקלסטון. המרוץ שב למוג'לו ב-1993 לפני שהופסק עד לשנת 2007. מאז חזרתו מתקיים המרוץ במסלול מיזאנו.

## רשימת מנצחים
### לפי שנים

## קישורים חיצוניים
* 

קטגוריה:איטליה: ספורט מוטורי
קטגוריה:תחרויות ספורט באיטליה
קטגוריה:MotoGP: מרוצים
גלריה אגריפס 12

**אגריפס 12 - גלריה לאמנים** היא גלריה שיתופית לאמנות, שפועלת בשכונת אבן ישראל בירושלים. 

## על הגלריה
ממוזער|שלט זיכרון על יד שער הכניסה הדרומי לחצר אבן ישראל (השער ממנו נכנסים לגלריה מרחוב אגריפס)
"אגריפס 12 - גלריה לאמנים" הוקמה בשנת 2004 בלב ירושלים, בדירה השייכת למיכאל לב-טוב (שהיה גם אחד ממייסדי הגלריה) ומושכרת לגלריה. הגלריה ממוקמת מצדה האחד, ברחוב אגריפס 12 ומצדדיה האחרים, בסמטת חיים אלבוחר ובחצר המרכזית של שכונת אבן ישראל (מהשכונות הראשונות שנבנו מחוץ לחומות העיר העתיקה). הגלריה היא מרכז לאמנות חופשית ועצמאית, ללא גורמים מתווכים וללא מטרות רווח. 

הגלריה משמשת עבור האמנים והאמניות החברים בה מעבדה להתנסויות אמנותיות ובמה לקידום היצירות שלהם. בגלריה מתקיים שיח בין אמנים צעירים לוותיקים, בין ציירים, צלמים, פסלים ואמני מולטי מדיה. 

בגלריה מתקיימות תערוכות יחיד של חברי הגלריה, תערוכות קבוצתיות, מפגשי שיח גלריה וערבי מוזיקה ושירה. הגלריה משתפת אמנים אורחים בתערוכות קבוצתיות ובפרויקטים מיוחדים.

גלריה "אגריפס 12 - גלריה לאמנים" נרשמה כעמותה בשנת 2016.

בשכנות לגלריה, ובאותו בניין (כשרק קיר מפריד ביניהן), פועלת גלריה שיתופית אחרת לאמנות, גלריה מרי (שהוקמה יותר מעשור אחריה), ושתי הגלריות פועלות לעיתים מתוך שיתוף פעולה (שתי הגלריות חולקות שעות פתיחה זהות, ומתאמות ביניהן מועדי פתיחה של תערוכות חדשות).

## אמני הגלריה
מאז פתיחת הגלריה, חברים בה בכל נקודת זמן, 15-12 אמנים (ציירים, פסלים, צלמים ואמני מיצב). 

כיום (2023) נמנים עם חברי הגלריה: דורון אדר, יורם בלומנקרנץ, עודד זידל, אריאן ליטמן-כהן,  ריטה מנדס-פלור, רינה פלד, בתיה רוזנק, אהרון קריצר, מירי שטראוס טללים, פנינה שלוי, פרוין שמואלי בוכניק ורות שרייבר.

בעבר נמנו, בין היתר, על אמני הגלריה: אלחנדרה אוקרט, מקס אפשטיין, אנדי ארנוביץ, דינה בליך, ליאורה וייז, לנה זידל, גבי יאיר, מיכאל יחילביץ', מזל כרמון, מיכאל לב-טוב, שרה נינה מרידור, בן סיימון, נטשה קוזנצובה, ונדיה עדינה רוז.

## תערוכות ופרויקטים נבחרים שנערכו בגלריה
להלן כמה מן התערוכות הבולטות שהוצגו בגלריה בשנים 2022-2005:

* 2022 - **מעשה במרחב** (בשיתוף עם גלריה מרי)
* 2021 - **דיאלוגים חזותיים עם [[משה קסטל]]**
* 2021 - **נאופוסטיזם? נאוסנט?**
* 2020 - **הסלון ברחוב אגריפס** 
* 2019 **- שמלה, סימלה: שיבה לאנטיאה** (בשיתוף עם גלריה מרי)
* 2014 - **הבלתי תלויים**
* 2013 - **ניבים** 
* 2013 - **פנינה**
* 2006 - **סלון ישראלי לצילום**
* 2005 - **עבודות בשחור**

## לקריאה נוספת

* נעמי טנהאוזר וריטה מנדס-פלור, **שמלה, סמלה -** **שיבה לאנטיאה: מהפכה פמיניסטית באמנות הישראלית**, ירושלים, גלריה אגריפס 12, 2022

## קישורים חיצוניים

## הערות שוליים

קטגוריה:ירושלים: גלריות לאמנות
קטגוריה:גלריות שיתופיות
מורגן גילאבוגי

**מורגן גילאבוגי** (נולד ב-10 במרץ 1998) הוא כדורגלן גינאי-צרפתי המשחק בעמדת הקשר בלאנס ובנבחרת גינאה.

## קריירת מועדונים
גילאבוגי גדל במחלקות הנוער של סנט אטיין וספורטינג טולון ב-17 במאי 2020, הוא חתם על חוזה בפריז מליגת המשנה הצרפתית. את הופעת הבכורה שלו בליגה במדי פריז רשם בניצחון 1–2 על אמיין ב-12 בספטמבר 2020.

בקיץ  הצטרף ללאנס. גילאבוגי רשם בלאנס עונה טובה וסיים עמה במקום השביעי בליג 1.

בקיץ 2024 הושאל לעונה אחת לפ.צ. זנקט פאולי, העולה החדשה לבונדסליגה. בעונת 2024/25 הבקיע גילאבוגי 6 שערי ליגה וסייע לזנקט פאולי להישאר בליגה ולרשום עונה מכובדת. עם תום ההשאלה, חזר גילאבוגי ללאנס.

## קריירה בינלאומית
גילאבוגי שנולד בצרפת הוא ממוצא גינאי. הוא ערך את הופעת הבכורה שלו במדים הלאומיים של נבחרת גינאה בתיקו המאופס נגד נבחרת גינאה ביסאו במסגרת מוקדמות מונדיאל 2022 ב-12 בנובמבר 2021.

נכלל בסגל נבחרת גינאה לטורניר גביע אפריקה לאומות 2023.

## חיים אישיים
גילאבוגי הוא אחיו של הכדורגלן הצרפתי הבינלאומי ג'ושוע גילאבוגי.

## קישורים חיצוניים

## הערות שוליים

קטגוריה:כדורגלנים צרפתים
קטגוריה:כדורגלנים גינאים
קטגוריה:קשרי כדורגל צרפתים
קטגוריה:קשרי כדורגל גינאים
קטגוריה:כדורגלני סנט אטיין
קטגוריה:כדורגלני ספורטינג טולון
קטגוריה:כדורגלני פריז
קטגוריה:כדורגלני לאנס
קטגוריה:כדורגלני זנקט פאולי
קטגוריה:כדורגלני נבחרת גינאה
קטגוריה:צרפתים ממוצא גינאי
קטגוריה:כדורגלני גביע אפריקה לאומות 2021
קטגוריה:כדורגלני גביע אפריקה לאומות 2023
קטגוריה:גינאים שנולדו ב-1998
קטגוריה:צרפתים שנולדו ב-1998
הכל אודות אהבה

**הכל אודות אהבה** (באנגלית: **Rome Adventure**) הוא סרט רומנטי אמריקאי משנת 1962 בהפקתו ובבימויו של דלמר דייבס שגם כתב את התסריט המבוסס על הרומן "אוהבים חייבים ללמוד" של אירווינג פיינמן משנת 1932.

בתפקידים הראשיים - טרוי דונהיו, סוזן פלשט, רוסאנו בראצי ואנג'י דיקינסון. זה סרטה השני של פלשט לאחר "נער הגיישה" ולכן אינה מופיעה בכתוביות ראשונה אף על פי שהיא משחקת בתפקיד ראשי. במשך ההסרטה התאהבו דונהיו ופלשט ונישאו. הם הופיעו בסרט אחד נוסף - "על גבורה ואהבה" (1964) והתגרשו.

העלילה היא על זוג צעיר שמנהלים רומן אהבה ומטיילים באיטליה. בסרט יש צילומים רבים מאתרי רומא וכן מפיזה, מעבר סלה, ורונה, אורבייטו, פירנצה, לאגו מאג'ורה, סן ג'מיניאנו ועוד.

את המוזיקה חיבר מקס שטיינר, השיר "Al di là" (מעבר ל..) מושר ומנוגן לאורך הסרט.

## תקציר העלילה
פרודנס בל (סוזן פלשט) עובדת כספרנית במכללה לבנות בארצות הברית. היא נקראת לבירור לאחר שמסרה לנערה ספר שנאסר להחזיקו בספרייה. הספר הוא "אוהבים חייבים ללמוד" והוא לדעת הנהלת המכללה לא מתאים לבנות המכללה. פרודנס אומרת שהיא מסרה את הספר שנמצא אצלה באופן פרטי והיא אינה חושבת שיש בו דברים אסורים לבנות. היא מחליטה במקום להתפטר ולנסוע לאיטליה כדי לחוות שם אהבה.

ידידים של הוריה מצרפים אליה את בנם אלברט (המפטון פנצ'ר) שעושה מחקר על האטרוסקים כדי שישגיח על פרודנס. באנייה פוגשת פרודנס את רוברטו (רוסאנו בראצי) רווק איטלקי מבוגר, עשיר ורודף נשים. רוברטו מוצא לה חדר בוילה של רוזנת שמשכירה חדרים.

פרודנס מתחילה לסייר באתרי רומא ומוצאת עבודה בחנות לספרים באנגלית. בין דרי הווילה היא נפגשת בסטודנט לארכיטקטורה בשם דון פורטר (טרוי דונהיו) הנמצא שם בקשר לעבודת הגמר שלו. בין שניהם מתפתחת ידידות שמתחזקת במשך טיול שלהם ברומא ובצפון איטליה. בתחילה הם גרים בחדרים נפרדים ואחר כך ביחד.

לדון הייתה חברה קודמת בשם לידה (אנג'י דיקינסון), פאם פטאל שעזבה אותו כדי למצוא מאהב עשיר ולהתחתן אתו. לאחר שהם חוזרים לרומא מחדשת לידה את הקשר עם דון ופרודנס מגלה זאת ונעלבת. היא מנתקת את הקשר עם דון ומחליטה לקיים קשר עם רוברטו המבוגר אך רוברטו דוחה אותה ואומר כי דון אוהב אתה.

לידה התחתנה עם איש עסקים עשיר ורוצה לביים קשר עם דון כדי שתוכל להתגרש ולחיות כעצמאית גרושה ועשירה. דון דוחה אותה ולבסוף חוזר לארצות הברית.

פרודנס מחליטה גם לחזור ובנמל ניו יורק היא נפגשת בהוריה ובדון שמחזיק בידו מנורה מוזהבת שהם קנו יחד בטיול באיטליה ושניהם מתחבקים.

## צוות השחקנים

## קישורים חיצוניים

*קדימון להכל אודות אהבה, באתר יוטיוב
*דונהיו ופלשט על רקע השיר Al di là, באתר יוטיוב
*הכל על אהבה, באתר TCM
קטגוריה:סרטי 1962
קטגוריה:סרטי האחים וורנר
קטגוריה:סרטים אמריקאיים
קטגוריה:סרטים באנגלית

קטגוריה:סרטים רומנטיים
קטגוריה:סרטים המבוססים על רומנים אמריקאים
קטגוריה:סרטי דרמה רומנטית אמריקאיים